9.8.2013. Službeni list Europske unije L 214/5 PROVEDBENA UREDBA KOMISIJE (EU) br. 767/2013 od 8. kolovoza 2013. o povlačenju odobrenja za aktivnu tvar bitertanol, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izmjeni Provedbene uredbe Komisije (EU) br. 540/2011 (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1107/2009 Europskog parla- menta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage Direktiva Vijeća 79/117/EEZ i 91/414|EEZ ('), a posebno njezinu drugu moguć- nost iz članka 21. stavka 3. i njezin članak 78. stavak 2., budući da: (1) — Provedbenom uredbom Komisije (EU) br. 1278/2011 (?) bitertanol je odobren kao aktivna tvar u skladu s Uredbom (EZ) br. 1107/2009 uz uvjet da podnositelj zahtjeva, na čiji je zahtjev bitertanol odobren, dostavi do 30. lipnja 2012. godine dodatne potvrdne informacije o toksikološkoj relevantnosti nečistoća BUE 1662, koji se tako nazivaju iz povjerljivih razloga, i o 3-klorofenoksi spoju. (2) _ Podnositelj zahtjeva, na čiji je zahtjev bitertanol odobren, nije dostavio potvrdne informacije do 30. lipnja 2012. Dopisom od 11. prosinca 2011. već je obavijestio Komi- siju da ne namjerava dostaviti takve informacije. (3) — Zato je primjereno povući odobrenje za bitertanol. (4) — Provedbenu uredbu (EU) br. 1278/2011 treba stoga staviti izvan snage. (5) — Provedbenu uredbu Komisije (EU) br. 540/2011 (*) treba stoga na odgovarajući način izmijeniti. (:) SL L 309, 24.11.2009., str. 1. () Provedbena uredba Komisije (EU) br. 1278/2011 od 8. prosinca 2011. o odobravanju aktivne tvari bitertanol u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izmjeni Priloga Provedbenoj uredbi Komisije (EU) br. 540/2011 i Odluke Komisije 2008/934/EZ (SL L 327, 9.12.2011., str. 49.). (*) Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.). (6) — Državama članicama potrebno je osigurati dovoljno vremena za povlačenje odobrenja za sredstva za zaštitu bilja koja sadržavaju bitertanol. (7) — Mjere predviđene ovom Uredbom u skladu su s mišlje- njem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. Povlačenje odobrenja Povlači se odobrenje za aktivnu tvar bitertanol. Članak 2. Stavljanje izvan snage Provedbene uredbe (EU) br. 1278/2011 Provedbena uredba (EU) br. 1278/2011 stavlja se izvan snage. Članak 3. Izmjene Provedbene uredbe (EU) br. 540/2011 U dijelu B Priloga Provedbenoj uredbi (EU) br. 540/2011 briše se unos 21. ,bitertanol". Članak 4. Prijelazne mjere Države članice povlače odobrenja za sredstva za zaštitu bilja koja kao aktivnu tvar sadržavaju bitertanol do 1. ožujka 2014. Članak 5. Razdoblje odgode Razdoblje odgode koje su u skladu s članhkom 46. Uredbe (EZ) br. 1107/2009 odobrile države članice najkraće je moguće, a ističe najkasnije 12 mjeseci nakon povlačenja odgovarajućeg odobrenja. Članak 6. Stupanje na snagu Ova Uredba stupa na snagu dvadesetog dana od dana objave u Službenom listu Europske unije.